# data[].attributes.headline
เพลงโปรดของฉัน🌥️🤍

# data[].attributes.subject
เพลงโปรดของฉัน🌥️🤍

# data[].attributes.body
เป็นเพลงที่คอยฮีลใจเราเสมอมา เวลาเหนื่อย ๆ เศร้า ท้อแท้ เสียใจ ร้องไห้ ก็จะชอบฟังเพลงนี้และนั่งมองท้องฟ้า ฟังแล้วผ่อนคลายรู้สึกสบายใจมากขึ้น เลยชอบใช้เพลงนี้ให้กำลังใจตัวเองและคนรอบข้าง⛰️🏕️

ไม่มีใครจะอยู่ข้างเธอได้ดีเท่าตัวเธอเอง

และเรื่องร้ายที่ผ่านเข้ามาให้มีน้ำตาเท่านั้น
และปัญหาอะไรก็ตาม
แต่เธอยังสวยและคงงดงาม แบบนี้ แบบนี้

ให้ท้องฟ้าช่วยดูแลเธอให้ดี

และเรื่องไหนให้เธอในใจไม่มี
แค่มีสายลมอยู่ ก็คือฉัน
หากไม่ไหวให้มองไปบนท้องฟ้า
ให้ดอกไม้เป็นดั่งใจที่ล้า
แค่เธอไม่ต้องกลัว เธอยังสวยงาม

“ แค่มีสายลมอยู่ ก็คือฉัน ” บางครั้งเพลงนี้ก็ทำให้มีน้ำตา เพราะนึกถึงคน ๆ หนึ่ง คนที่ไม่ได้อยู่ในชีวิตเราแล้ว แต่เขายังคงอยู่ในความทรงจำของเราเสมอมา เวลามองไปบนท้องฟ้าเลยทำให้คิดถึงเขาคนนั้น ที่คงยังคอยเฝ้ามองเราอยู่ คิดถึงนะคะคนเก่งของหนู🥹👨🏽‍🦳

# data[].attributes.attachment_link.title
ท้องฟ้า - PAPER [Official Musicvideo ] 🌧🌻

# data[].attributes.headline
ค่ายเยาวชนสร้างชาติ🌳🪴

# data[].attributes.subject
ค่ายเยาวชนสร้างชาติ🌳🪴

# data[].attributes.body
เป็นค่ายที่จัดขึ้นในช่วงปลายเดือนมีนาคมที่ผ่านมา ซึ่งเป็นช่วงที่เพื่อนกลับบ้านกันหมดแล้ว แต่ดิฉันยังคงต้องไปค่ายอยู่🍃

เริ่มต้นจากการที่รุ่นพี่ โทรมาชวนเพื่อนเราและเราว่า “ลงชื่อไปค่ายกับอ้าย ด่วน 3 คน” ไม่มีการบังคับใด ๆ ทั้งสิ้น🤣 และไปในนามตัวแทนสโมสรนักศึกษาคณะครุศาสตร์ ✨

วันแรกพี่นัดขึ้นรถไปพร้อมกัน พอไปถึงมีแต่รุ่นพี่ มีแค่เรากับเพื่อน 3 คนที่เป็นน้องปี 1 เริ่มหวั่น ๆ พี่จะเอาหนูไปขายหน้าตัวเองไหมเนี่ย แต่พี่ก็ดูแลเราดีมาก พอถึงค่าย ได้แยกกันกับเพื่อนกับพี่ ต้องไปอยู่กับเพื่อนกลุ่มใหม่ ทุกคนมีแต่รุ่นพี่ที่เป็นนายกสโมสร ทำงานสโมสร ทำงานองค์การนักศึกษากันแทบทุกคน เป็นค่าย 3 วัน 2 คืนที่ดีมาก ได้ทำกิจกรรมร่วมกัน เราได้ฝึกความกล้าแสดงออก ความเป็นผู้นำ และผู้ตามที่ดี ได้แลกเปลี่ยนความคิด ได้ประสบการณ์เยอะมาก ได้มิตรภาพดี ๆ ได้เพื่อน พี่ น้อง ต่างมหาวิทยาลัย ไม่ว่าจะเป็น กาฬสินธุ์ เลย สกลนคร ฯลฯ เราเหมือนเป็นน้องเล็กในกลุ่ม แต่ทุกคนก็น่ารักกับเรามาก ดูแลดีสุด ๆ ดีใจที่ได้เจอนะคะ สุดท้ายนี้ต้องขอบคุณรุ่นพี่หรือท่านนายกของเราที่ชวนน้องไปด้วยในวันนั้น เป็นประสบการณ์ที่ดีจริง ๆ 🥰💖

# data[].attributes.headline
บริจาคเลือดครั้งแรกในชีวิต❤️🩸

# data[].attributes.subject
บริจาคเลือดครั้งแรกในชีวิต❤️🩸

# data[].attributes.body
โดยส่วนตัวเป็นคนที่กลัวเข็มและกลัวเลือดมาก ๆ ช่วงปลายเดือนสิงหาคมปีที่แล้ว มีเพื่อนชวนไปบริจาคเลือดที่หน่วยบริจาคโลหิตเคลื่อนที่ ด้วยที่อยากลองสักครั้งในชีวิตและอยากก้าวข้ามความกลัวของตัวเอง เลยไปในวันนั้น🗓️

พอไปถึงเจ้าหน้าที่ให้นั่งรอ กรอกประวัติ สักพักคุณหมอก็เรียกไปเจาะเลือดปลายนิ้ว เป็นช่วงเวลาที่ตื่นเต้นมาก ใจเต้นตุ๊บ ๆ โอเค…ผ่านไปและเลือดที่เจาะก็ผ่านด้วย😱 จังหวะนั้นเริ่มใจสั่นมากขึ้น แต่รู้ตัวอีกทีก็ขึ้นไปนอนอยู่บนเตียงแล้ว คุณหมอถือเข็มกับถุงเลือดเดินมา แล้วถาม เป็นอะไรรึเปล่าคะ ทำไมหน้าซีด ๆ นี่ตอบเสียงสั่นหนูกลัวเข็มค่ะ คุณหมอปลอบใจ ไม่เป็นไรนะ หลับตาไว้ หนูรู้ไหม…หนูได้ช่วยต่อชีวิตให้คนได้ถึง 3 คนเลยนะ แล้วการบริจาคเลือดก็ผ่านไปด้วยดี ไม่มีอาการข้างเคียงใด ๆ เป็นวันที่รู้สึกภูมิใจในตัวเองมากที่สามารถก้าวข้ามความกลัวไปได้ และมีความสุขที่ได้ทำบุญ ใจฟูสุด ๆ🤍✨

# data[].attributes.headline
ตรวจสันทนาการคณะครุศาสตร์❤️🧮

# data[].attributes.subject
ตรวจสันทนาการคณะครุศาสตร์❤️🧮

# data[].attributes.body
ได้รับรางวัลรองชนะเลิศ อันดับ 2 “ สันทนาการยอดเยี่ยม ” ระยะเวลา 16 วันเต็ม ๆ กับการเหนื่อยทุ่มเทซ้อม ประทับใจ ภูมิใจในตัวเองและเพื่อนทุกคนในสาขา เราซึ่งได้กลับไปพักผ่อนที่บ้านไม่ถึงเดือน ต้องนั่งรถมาจากบ้านอุบล - อุดร เป็นการเดินทางที่เหนื่อยมาก และในทุก ๆ วัน ต้องตื่นแต่เช้าเพื่อไปรอเช็คชื่อเพื่อน และซ้อมไปด้วยกัน ส่วนตัวไม่ชอบเสียงดัง ไม่ชอบเต้น แต่ก็พยายามสนุกไปกับมัน ซ้อมอย่างเต็มที่ เพราะกลัวงานจะเสียเพราะเรา อุปสรรคในการซ้อมเยอะมาก ร่างกายเราไม่ค่อยอำนวย เดี๋ยวก็ป่วย เดี๋ยวก็ท้องเสีย เดี๋ยวก็ปวดท้อง แต่ไม่มีสักวันที่เราลาหรือขาดเลย ตัวแค่นี้ทำไมเก่งจังเนี่ยยย ส่วนเพื่อน ๆ ทุกคนเก่งมากจริง ๆ ทุกคนเต็มที่มาก ถึงจะมีลาบ้าง สายบ้าง แต่ไม่เป็นไรบุคคลให้อภัย งานนี้ได้เห็นเพื่อนในหลาย ๆ มุม ทั้งมุมจริงจัง มุมสนุกเฮฮา ฯลฯ ขอบคุณที่เหนื่อยมาด้วยกันนะคะ ผลลัพธ์มันคุ้มค่ากับการเหนื่อยจริง ๆ 🫶🏻❤️

คลิปวีดีโอการแข่งขัน❤️‍🔥 https://vt.tiktok.com/ZSLSu49SJ/

# data[].attributes.headline
เพื่อนสนิทในรั้วมหาวิทยาลัย💖💐

# data[].attributes.subject
เพื่อนสนิทในรั้วมหาวิทยาลัย💖💐

# data[].attributes.body
เด็กน้อยคนหนึ่งที่มีความฝันและต้องเดินตามความฝันของตัวเอง ต้องห่างบ้านครั้งแรกในชีวิต ระยะทางเกือบ 450 กิโลเมตร🚗🏠

https://maps.app.goo.gl/cfbuF88kwYFZH8zc7?g_st=ic🗺️

เดินทางมาเรียนต่อตัวคนเดียว ไม่มีเพื่อน ไม่รู้จักใคร และไม่มีใครรู้จัก ต้องหัดใช้ชีวิตคนเดียวครั้งแรก วันแรกแอบกังวลว่าจะอยู่ได้ไหม แต่ทุกอย่างก็ผ่านไปด้วยดี เพื่อนคนแรกในรั้วมหาลัย ก็คือ รูมเมท ไปเรียนด้วยกัน ไปกินข้าวด้วยกัน เรียนเสร็จชวนกันกลับหออย่างเดียว จนตอนนั้นแทบจะคบกันอยู่สองคนละ😂 แต่พอเวลาผ่านไปก็เริ่มมีเพื่อนในกลุ่มมากขึ้น จนถึงตอนนี้ก็มีกัน 9 คนแล้ว คอยชวนกันไปนั่นไปนี่ ไปกินอะไรอร่อย ๆ ด้วยกัน ไปไหนไปกัน(ยกเว้นร้านเหล้า5555) คอยซัพพอร์ตกันในทุก ๆ เรื่อง ทั้งเรื่องเรียนและการใช้ชีวิต ขอบคุณสำหรับทุก ๆ อย่าง…รักกกก💖

ส่วนเพื่อนในห้อง/สาขา บางคนก็เริ่มสนิทกันมากขึ้น ได้พูดคุย ได้รู้จักกันในหลาย ๆ ด้าน มีเรื่องให้เซอร์ไพรส์เยอะมาก บางคนก็ไม่เหมือนที่คิดไว้ ดีใจที่ได้รู้จัก ซัพพอร์ตน้าาา รักกัน ๆ🫶🏻

# data[].attributes.body
ชื่อ นางสาวจุฑามาศ สีใส
ชื่อเล่น มุกกี้
รหัสนักศึกษา 65040140224
สาขาวิชาคณิตศาสตร์
คณะครุศาสตร์ มหาวิทยาลัยราชภัฏอุดรธานี